als_Latn dik_Latn sag_Latn
Ja honkeshi pecin rames more fashista ,se jeni mesu mi rrezu njerezit e mire nga pozita si shume tjere perpara shume viteve si Zogun , nolin , e shume tjere , zoti ju vraftee!!!!.
Jo burrë shteti, por çuni i pacipë i një “mëhalle mavi”
Nëse ka një njeri që e di fort mirë se Edi Rama nuk është burrë shteti ai është vetë Edvini. Edi mund të jetë një njeri shumëngjyrësh, mysliman, katolik, vlleh, jezid, ujgur apo atlantidas, por kur flasim për burrë shteti, flasim për substancën e një njeriu e jo për fasadën dhe kravatat shumëngjyrëshe. Biografia e tij, prej kohësh “best-seller” e s’dua të ripërsëris ato që janë përsëritur, nuk e nxjerr burrë e jo më të lidhur me shtetin. Vizita ne Serbi e kryeministrit tonë të thjeshtë u pompua që në fillim me një injeksion historik të 68 viteve pa shkelur në Beograd, njëpërmend sikur Shqipëria po niste një mision në hënë dhe Rama do ishte “putra” e parë njerëzore në këtë trup qiellor. Në rrjedhën kronologjike, u lustrua edhe me heroizmin e skuadrës sonë kombëtare e cila dëshmoi që në çdo fushë, shqiptarët janë ngadhënjyes ndaj serbëve. Episodi i fundit i kësaj vizite të larzuar me nacional-komunizëm në fillim, si vizita e parë pas Enver Hoxhës, e më pas me patriotizmin e kombëtares në stadium përfundoi me një fjali të thjeshtë, normale e të drejtë nga kryeministri Edvin se “Pavarësia e Kosovës është një realitet i pamohueshëm”. Kësodore, ajo që e bëri Edvinit të dukej si “burrë shteti” apo patriot siç e kanë etiketuar mediat e shpurës së tij apo miladinët që mori me vetë ishte sëkëlldia e Vuçiçit e jo fakti se tha një fjali që është pjesë protokollare e çdo ministri të Jashtëm dhe kryeministri shqiptar, por jo vetëm, edhe të huaj. Acarimi i Vuçiçit nuk u shkaktua se i dhimbset pavarësia e Kosovës por për shkak të problemeve të brendshme dhe disa intrigave që para se të shkelte Rama e kanë etiketuar si qeveritar ngalakaq e jo serbomadh. Pikërisht, cingërisja e Vuçiçit është shfaqja që i duhej për t’u treguar se është po aq serbomadh sa Nikoliçi dhe Shesheli. Minionët mediatikë të Edit shkuan aq larg sa të buçisnin se Rama ia rrëmbeu Berishës popullaritetin në Kosovë dhe në trevat shqiptare në Maqedoni dhe në Mal të Zi, madje disa, si për të theksuar burrërinë e Ramës, na paralajmëruan se tashmë duhet të kemi frikë nga ai. Edhe Erjon Braçe, po të stërmundohemi për ta fantazuar si kryeministër, do t’i thonte ato fjalë të drejta, por a do ta bënte kjo Erjonin një burrë shteti?
Statura e Berishës në rajon ka qenë dhe është ajo e një institucioni ku përmblidhen dhe bashkohen të gjithë shqiptarët, një kryeqytet njerëzor ku janë kalitur politika dhe projekte për interesat kombëtare. Për këtë, më të bindur se askush tjetër janë serbët dhe qarqet sllavo-maqedonase. Kujtojmë se gjatë kremtimit të 100 vjetorit të pavarësisë, pjesë e plejadës së festimeve u bë edhe Maqedonia, ku me vajtjen e Berishës atje Gruevski dhe rrethi i tij ia kishin mbathur sepse figura e Sali Berishës ka qenë dhe është shqetësimi më i madh që ka pasur Serbia. Titulli “kryeministër i shqiptarëve” për ta përbën një dron që nuk mund të rrëzohet. Ndaj tij, ashtu si ndaj atij droni në stadium me simbolet kombëtare, është hedhur i njëjti vrer dhe janë thurur intriga pasi për serbët goditja ndaj Berishës është goditje ndaj shqiptarëve në rajon. Lidhur me pyetjet që ngrihen nga miladinët, vizita e Berishës në Beograd nuk mund të realizohej për shkak se ai shihej bash si një udhëheqës mbarëshqiptarë dhe në suazën një Kosove të pavarur dhe të nisjes së bisedimeve Kosovë-Serbi, vizita do të ishte një qerasje për ngurrimin dhe kapriçot serbe për të mos marrë pjesë pasi këto bisedime përbëjnë prologun e njohjes së pavarësisë së Kosovës nga Serbia dhe se Beogradi ulet në këtë tavolinë i kapur nga veshi nga duart e SHBA-BE.
Rruga e Kombit e ndërtuar nga qeveria Berisha përbën kuintesencën e pavarësisë së Kosovës, bashkimin e plotë me Shqipërinë. Për Serbinë, “Rruga e Kombit” përbën traktatin e saj të dorëzimit, ndërsa për shqiptarët nga ana tjetër, një traktat bashkimi mes Kosovës dhe Shqipërisë. Projekti i shekullit është mallkuar vetëm nga serbët edhe nga Rama, i cili nisi një fushatë i ndihmuar nga segmente dhe lobe-antishqiptare. Shpura e tij përbëhet nga miladinë dhe Rexhep Qosja, së paku kjo mjafton për të treguar dispopullaritetin e Ramës në Kosovë. Thënë këto, spikama e Berishës mbetet e pazvetënuar dhe ajo ka bashkëjetuar paralel me spikamën e Ibrahim Rugovës. Edi Rama, ndërkohë, është 68 vite drite larg për të marrë titullin “kryeministër i shqiptarëve” ndërkohë që brenda pak kohësh po humbet titullin kryeministër i Shqipërisë.
Në Serbi u realizua një vizitë kryeministrore për interes të Edi Ramës, jo për interes të vendit. Ashtu siç përfitoi Vuçiç nga aktrim i tij dramatik, Rama e shpërdoroi Kosovën. Pse? Të thënit “Pavarësia e Kosovës është realitet i pamohueshëm” është fjalia më e drejtë dhe më normale që mund të thotë një kryeministër i Shqipërisë, aq saç është e drejtë ta thotë një kancelar apo president i një vendi tjetër. Shpërdorimi qëndron në faktin se kjo sentencë u tha nga Edi Rama mysliman, katolik, vlleh, jezit, ujgur, jo nga një kryeministër. Ky Edvin multikolor është një Edvin jo i sinqertë. Në qoftë se do të penetrojmë në substancën e tij do të zbulojmë një mynxyrë dhe urrejtje ndaj çdo shqiptari që është larg të qenit “çun i vërtetë Tirone”. Rishtazi, duke mbrojtur çunin e Luiza Xhuvanit, cubin e vet Konstandin, ai në fjalimin e tij iu drejtua opozitës me një togfjalësh “tok e xanun” si për të thënë se Konstandini është më i mirë se “tokxanësit” që na latë ju, një term referuar me dashakeqësi popullsisë veriore të Shqipërisë. Nuk është rastësi që me ardhjen e tij në pushtet, u shfaqën nëpër intervista zëdhënës të Edvinit real, që deklaronin me krenari se i urrenin veriorët apo libra të ngjashëm me fushatat pro-homoseksuale që bëhet vazhdimisht në botë, me tituj që nënkuptojnë përçmim dhe diskriminim, p.sh si “Unë jam Gay” si për të thënë se s’ka asgjë të keqe të jesh si “këta”. Por, “këta”, homoseksualë dhe veriorë nuk janë epitomë të njëra-tjetrës. Po të futemi më tej në këtë minierë “anti-jabanxhi” të mendjes së Ramës, galeria e urrejtjes përfshin të gjithë shqiptarët, edhe ata që janë jashtë pallatit me shigjeta (kufirit të Republikës Mavi të Edvinit). Për ta sintetizuar, ndaj çdo shqiptari që s’ka kulturën dhe stilin e veshjes së Fate Velaj…Nga të thënit e të bërit është një det i tërë në mes, ndërsa Ramën e ndajnë 7 dete nga të qenit një burrë shteti. Ai thjesht është një “çunak mëhalleje mavi”.
2 Komente
Nje çunak i vjeter, tashme; do thnja une!
als_Latn als_Latn als_Latn als_Latn als_Latn als_Latn als_Latn als_Latn